МОТИВИ
Към проект на Наредба за изискванията, условията и редът за приемане на военна служба в Служба „Военно разузнаване“ на лица, които са в трудови или служебни правоотношения с друг работодател или орган по назначаване

В ДВ бр. 69 от 04.08.2020 г. е обнародван Закон за изменение и допълнение на Закона за военното разузнаване. С този закон е допълнен чл. 50 от Закона за военното разузнаване, като е създадена нова алинея 2, с която се делегира правомощие на министъра на отбраната да издаде акт, в който да определи изискванията, условията и редът за приемане на военна служба в Служба „Военно разузнаване“ на лица, които са в трудови или служебни правоотношения с друг работодател или орган по назначаване. 
С предложената Наредба се цели подробно регламентиране на дейността по приемане на военна служба на лица, които са в трудови или служебни правоотношения с друг работодател или орган по назначаване.
[bookmark: _GoBack]Чрез тази Наредба се дава възможност на Службата да изпълнява по ефективно поставените й в чл. 12 от Закона за военното разузнаване задачи на стратегическо ниво.
